als_Latn dik_Latn sag_Latn
Pas gati katër muajsh pasi Microsoft lançoi Skype për përdoruesit e shërbimit Outlook.com në Britaninë e Madhe, tani kompania ka vendosur që ta shtrijë këtë shërbim në të gjithë botën.
Në një postim në faqen e saj në Skype, Microsoft tha se ka sjellë disa karakteristika të reja dhe ka përmirësuar disa të meta të cilat janë raportuar në versionin e mëparshëm.
Përdoruesit e shërbimit të mesazheve elektronike, Outlook.com, do të kenë mundësinë të bëjnë thirrje me audio dhe video duke përdorur Skype-in, përderisa janë duke lexuar mesazhet.
Microsoft ka thënë se kjo është një mënyrë e mirë kur nganjëherë teksti nuk është i mjaftueshëm për të komunikuar.
Instalimi i Skype-it në Outlook.com kërkon vetëm një konfigurim të thjeshtë, që për ta pasur këtë mundësi duhet të bëhet shkarkimi i një plugin-i për shfletuesin. Pasi të kryhet kjo, përdoruesve do t’u kërkohet të bashkojnë kontaktet e Skype-it me kontaktet e Outlook-ut. Ky sistem është i ngjashëm me integrimin në mes të Skype-it dhe Facebook-ut. Përdoruesit gjithashtu mund të krijojnë një llogari të Skype-it duke përdorur llogarinë e tyre ekzistuese nga Outlook.com.
Microsoft gjatë festës së organizuar për përvjetorin e krijimit të shërbimit Outlook.com nuk dha ndonjë informacion se sa llogari janë hapur që nga maji 2013, kur qe raportuar se Outlook.com ka gati 400 milionë llogari.
(Herë të lexuara: 225)
als_Latn als_Latn als_Latn als_Latn als_Latn als_Latn als_Latn